També destaca que pràcticament per unanimitat (97,5%), els enquestats creuen important que l’Ajuntament consulti a la ciutadania sobre les principals polítiques i actuacions municipals mitjançant consultes populars (31,3%) o iniciatives ciutadanes (28,6%). Pel que fa als plens, fins a un 74% manifesten que desconeix quina és la llargada, ja que no hi han anat mai. De fet, fins a un 63,4% dels participants manifesten que desconeixen l’opció de poder participar al ple, però més del 90% assegura que troba beneficiós que el consistori retransmeti per internet aquestes sessions. Per acabar aquest bloc, gairebé el 80% dels enquestats està d’acord en que les intervencions del públic han de ser també retransmeses pels mateixos canals de la mateixa sessió.